Nordland

miniatyr|Torghatten med hullet, Brønnøy, februar 2005
miniatyr|Saltstraumen
miniatyr|Avstander fra en rasteplass i Sørfold
miniatyr|300px|Sju søstre
NordlandLov av 15. juni 2001 nr. 70 Lov om fastsetjing og endring av kommune- og fylkesgrenser (inndelingslova), oppdatert 1. juli 2025 (sørsamisk: Nordlaante; lulesamisk: Nordlánnda; nordsamisk: Nordlánda) er et norsk fylke. Det er det sørligste fylket i Nord-Norge. Fylkets administrasjonssenter er i Bodø. Fylket er også en valgkrets til stortingsvalg.

Fylket grenser til nabofylkene Troms i nord og Trøndelag i syd. I øst grenser fylket til de svenske lenene Norrbottens län og Västerbottens län i det svenske landskapet Lappland. I vest har Nordland kyststripe mot Norskehavet og Atlanterhavet. Nordland består av regionene Helgeland, Salten, Lofoten, Ofoten og Vesterålen. Polarsirkelen går gjennom fylket. Fylket var frem til 1. januar 1919 kjent under navnet Nordlands amt. I 1920-årene ble det diskutert å dele fylket i to, ved at Helgeland skulle skilles ut som eget fylke med fylkesadministrasjon i Mosjøen. Saken ble også tatt opp i 1950-årene, uten at noen deling ble gjennomført.

Statsforvalteren i Nordland er fra 1995 tillagt det administrative ansvaret for Jan Mayen.

Nordland fylkeskommune er et politisk styrt forvaltningsnivå der fylkestinget er øverste myndighet. Fylkestinget velges ved direkte valg hvert fjerde år. Fylkestinget velger fylkesrådet, som leder den daglig drift av fylkeskommunen. Fylkesrådet i Nordland fungerer som en fylkesregjering i en parlamentarisk styringsmodell. Nordland fylkeskommune skal utvikle regionen til beste for innbyggerne i fylket og har helt eller delvis ansvar for tjenestetilbudet innen videregående opplæring, næringsutvikling, samferdsel, veier, kultur, folkehelse, ungdom og tannhelse.

 Geografi 
Nordland strekker seg omkring 500 km fra Trøndelag til Troms. Strekningen langs veien fra Bindal lengst sør i fylket til Andenes lengst nord er omtrent 800 km, mens det er 513 km i luftlinje fra Storfjellet på grensen mellom Bindal og Namsskogan til Andenes. Dette tilsvarer avstanden mellom Flekkefjord og Molde.

Nordland har en kyst med mange fjorder. Fra syd til nord er de viktigste fjordene Bindalsfjorden, Vefsnfjorden, Ranfjorden, Saltfjorden–Skjerstadfjorden, Folda, Tysfjorden, Ofotfjorden (den lengste) og Andfjorden, som deles med Troms og Finnmark fylke. Den best kjente er trolig Vestfjorden, som ikke er en egentlig fjord, men en åpen havstrekning mellom øygruppen Lofoten og fastlandet. Der er bare noen få kilometer fra Andenes til kontinentalsokkelen. Ingen andre steder i Norge er det dype havet så nært kysten. Kjente tidevannsstrømmer i fylket er Saltstraumen syd for Bodø, og Moskstraumen ytterst i Lofoten.

Bratte fjell nært havet og et nesten flatt landområde mellom fjellene og havet, den såkalte strandflaten, er svært typisk for den lange kystlinja i Nordland, og strandflaten fortsetter ofte ut fra kysten. Resultatet er tallrike skjær, Helgeland har tusenvis av dem. I fjordene er strandflaten mindre utviklet: Det kan være en mer gradvis stigning med åser mot fjellene, eller ikke noe flatt landområde i det hele tatt. Ofte er det daler innerst i fjordene (fjorden er egentlig en videreføring av dalen) vanligvis med en elv midt i dalen. Mo i Rana og Mosjøen ligger i slike daler.

Norges nest største isbre, Vestre Svartisen, den nest største innsjøen, Røssvatnet, og den nest dypeste fjorden, Tysfjorden (897 m) ligger alle i Nordland. Den største elva (vassdraget) er Vefsna som danner fossen Laksforsen.

Saltfjellet danner en naturlig grense mellom Helgeland og Salten. Her skjærer polarsirkelen gjennom fylket. Den vestlige delen av dette fjellområdet domineres av bratte fjell og fjorder hvor isbreene strekker seg mot havet. Den østlige delen av fjellområdet er mer mildt og avrundet. Her er det også skogkledde daler, og hele området passer godt for fjellturer.

Det indre av Nordland, nær grensa mot Sverige, er dominert av fjellkjeden Kjølen. Det høyeste fjellet i Nordland er Oksskolten ( m). Stetinden i Narvik kommune har blitt kåret til Norges nasjonalfjell. Det er mange isbreer i fjellene, f.eks. Blåmannsisen, Okstindbreen og Sulitjelmaisen.

Kalkstein er svært vanlig i Nordland, derfor er det mange grotter i fylket. Den mest berømte er Grønligrotta i Rana, den eneste i Norge med elektrisk lys installert. Det er flere grotter i Rana enn i noe annet område i Nord-Europa. Nord-Europas dypeste grotte, Råggejávrrerájgge ligger i Hamarøy kommune, ved Musken i Hellemofjorden (Oarjjevuodna) innerst i Tysfjorden. I august 2006 ble imidlertid Tjoarvekrajgge-grotten i Sørfold undersøkt og bekreftet å være den lengste grotten i Skandinavia, mer enn 20 km lang. Marmor er funnet flere steder, og Fauske blir av og til referert til som Marmorbyen og derfra er det eksportert marmor over hele verden, (en kunde er FN-bygningen i New York). Fauskemarmor er valgt til fylkets fylkesstein. Deler av fjellene i Lofoten er blant verdens eldste, minst 3 milliarder år. Den yngste berggrunnen i Norge finnes på Andøya, også kjent for sine fossiler av dinosaurer og andre livsformer.

 Klima 
Nordland har et mildt klima sett i forhold til breddegradene og de ytterste øyene har en gjennomsnittstemperatur på 0 ℃ vinterstid, 25 ℃ over det tilsvarende for andre plasser på samme breddegrad. Selv om fylket dekker 5 breddegrader er det små temperaturforskjeller med 5,6 ℃ som årsmiddeltemperatur i syd til 4,0 ℃ i nord.

Våren er noe varmere i den sydlige delen av fylket enn lengre nord. Kysten har et relativt mildt klima, mens vintrene er kaldere i innlandet. Fjordene modererer dog klimaet rundt seg. Grunnet midnattssolen kan sommernettene være milde. En av de varmeste tropenettene i Norge er målt i Alstahaug med en minimumstemperatur på 25 ℃. Med nordlige vinder kan sommertemperaturen imidlertid komme ned i 8 ℃. Østlig vind gir tørt og klart vær (luften tvinges over fjellkjeden Kjølen langs svenskegrensen og avgir fuktighet), med varme om sommeren og kald, klar luft om vinteren. Sydvestlige vinder er vanlig og bringer fuktighet og mild luft fra Atlanterhavet. Høsten er den fuktigste sesongen langs nordlandskysten, mens perioden fra april til juni er den tørreste.

På innlandet er det betydelig kaldere, flere steder er døgnmiddeltemperaturen i januar mellom −9 og −12 ℃. Årsmiddeltemperaturen ligger der mellom 1 ℃ og 2,7 ℃. Mange av de stedene på innlandet har også døgnmiddeltemperaturer i juli på mellom 11 ℃ og 13,8 ℃, som betyr at det er vesentlig forskjell på somre og vintre. De indre delene av Nordland har som regel en variasjon av innlands og subarktisk klima.

Over skoggrensa går det over til alpint tundra klima, og visse steder i høyfjellet finnes det også noe permafrost.

Nedbørsmengdene i Nordland er generelt store, mellom  og  mm for store deler av fylket.  Store deler av Nordland faller da under definisjonen for temperert/boreal/kystregnskog. De indre dalførene i Nordland er betydelig tørrere, fra 900 mm og helt ned til 265 mm i Saltdal.  

 Midnattssol 
Solforholdene varierer mye i fylket fra Andenes i nord som har midnattssol fra 22. mai til 20. juli og mørketid fra 28. november til 16. januar, Helgeland er syd for polarsirkelen og har omkring tre timer dagslys ved vintersolverv. Fylkeshovedstaden Bodø har på sin side midnattssol fra 3. juni til 8. juli, men har bare to uker med mørketid mellom 15. desember og 28. desember.

 Samferdsel 
 Flyplasser 
I Nordland finnes det totalt 12 flyplasser med sivil rutetrafikk, inkludert en helikopterhavn.

Tidligere var det 13 flyplasser i Nordland, men den 13 flyplassen, Narvik lufthavn, Framnes ble lagt ned den 1. april 2017 grunnet byggingen av Hålogalandsbrua for å forkorte kjørelengden mellom Harstad/Narvik lufthavn, Evenes.

De tre største flyplassene målt i antall passasjerer (i 2008) var: Bodø lufthavn, Harstad/Narvik lufthavn, Evenes og Stokmarknes lufthavn, Skagen.

 Andøya lufthavn, Andenes
 Bodø lufthavn
 Brønnøysund lufthavn
 Harstad/Narvik lufthavn, Evenes
 Leknes lufthavn
 Mo i Rana lufthavn, Røssvoll
 Mosjøen lufthavn, Kjærstad
 Røst lufthavn
 Sandnessjøen lufthavn, Stokka
 Stokmarknes lufthavn, Skagen
 Svolvær lufthavn, Helle
 Værøy helikopterhavn

 Tog 
SJ Norge kjører dag- og nattog på strekningen Trondheim–Bodø og lokaltog på strekningen Rognan–Bodø. I tillegg går det tog mellom Narvik og Sverige.

 Buss 
Nordlands fylkeskommune har ansvar for lokal busstrafikk i fylket.https://177nordland.no/ Trafikken bedrives under varemerket Nordlands fylkeskommune, men lokale bedrifter kjører bussene.
Viktige regionruter er: Mosjøen–Sandnessjøen, Brønnøysund–Mosjøen, Halsa–Glomfjord–Ørnes–Bodø, Bodø–Fauske–Narvik–Sortland, Å–Leknes–Svolvær–Narvik.

 Båt 
Nordlands fylkeskommune har ansvar for lokal båttrafikk i fylket. Viktige regionale ruter er Bodø–Ørnes–Sandnessjøen og Bodø–Svolvær.

 Administrativ inndeling 

 Regioner  

 Helgeland
 Salten
 Ofoten
 Lofoten
 Vesterålen

 Største tettsteder 
Største tettsteder i Nordland, rangert etter innbyggertall  (kommune i parentes):

 Bodø –  (Bodø)
 Mo i Rana –  (Rana)
 Narvik –  (Narvik)
 Mosjøen –  (Vefsn)
 Fauske –  (Fauske)
 Sandnessjøen –  (Alstahaug)
 Sortland –  (Sortland)
 Brønnøysund –  (Brønnøy)
 Svolvær –  (Vågan)
 Leknes –  (Vestvågøy)
 Stokmarknes –  (Hadsel)
 Løding –  (Bodø)
 Rognan –  (Saltdal)
 Andenes –  (Andøy)
 Løpsmarka –  (Bodø)
 Kabelvåg –  (Vågan)
 Melbu –  (Hadsel)
 Myre –  (Øksnes)
 Hauknes –  (Rana)
 Ørnes –  (Meløy)
 Gravdal –  (Vestvågøy)
 Lødingen –  (Lødingen)
 Nesna –  (Nesna)
 Hemnesberget –  (Hemnes)
 Stamsund –  (Vestvågøy)
 Glomfjord –  (Meløy)
 Bjerkvik –  (Narvik)

Bodø, Mo i Rana, Narvik, Mosjøen, Fauske, Sandnessjøen, Sortland, Brønnøysund, Svolvær, Leknes og Stokmarknes har bystatus.
For en komplett oversikt over samtlige tettsteder i fylket, se artikkelen Tettsteder i Nordland.

 Kommuner 
Nordland er inndelt i 41 kommuner:

NrKartNavnAdm.senterFolketallFlatemål km²MålformDistrikt180425px|senter|Bodø kommune BodøNøytralSalten180625px|senter|Narvik kommune 21px NarvikNarvikBokmålOfoten181125px|senter|Bindal kommune TerråkBokmålHelgeland181225px|senter|Sømna kommune VikBokmålHelgeland181325px|senter|Brønnøy kommune BrønnøysundNøytralHelgeland181525px|senter|Vega kommune GladstadBokmålHelgeland181625px|senter|Vevelstad kommune VevelstadBokmålHelgeland181825px|senter|Herøy kommune SilvalenBokmålHelgeland182025px|senter|Alstahaug kommune SandnessjøenNøytralHelgeland182225px|senter|Leirfjord kommune LelandNøytralHelgeland182425px|senter|Vefsn kommune MosjøenNøytralHelgeland182525px|senter|Grane kommune TroforsNøytralHelgeland182625px|senter|Hattfjelldal kommune HattfjelldalNøytralHelgeland182725px|senter|Dønna kommune SolfjellsjøenBokmålHelgeland182825px|senter|Nesna kommune NesnaBokmålHelgeland183225px|senter|Hemnes kommune KorgenNøytralHelgeland183325px|senter|Rana kommune Mo i RanaNøytralHelgeland183425px|senter|Lurøy kommune OnøyBokmålHelgeland183525px|senter|Træna kommune HusøyaBokmålHelgeland183625px|senter|Rødøy kommune VågaholmenNøytralHelgeland183725px|senter|Meløy kommune ØrnesBokmålHelgeland183825px|senter|Gildeskål kommune InndyrNøytralSalten183925px|senter|Beiarn kommune MoldjordBokmålSalten184025px|senter|Saltdal kommune RognanBokmålSalten184125px|senter|Fauske kommune FauskeBokmålSalten184525px|senter|Sørfold kommune StraumenBokmålSalten184825px|senter|Steigen kommune LeinesfjordBokmålSalten185125px|senter|Lødingen kommune LødingenBokmålOfoten185325px|senter|Evenes kommune BogenBokmålOfoten185625px|senter|Røst kommune RøstlandetBokmålLofoten185725px|senter|Værøy kommune SørlandBokmålLofoten185925px|senter|Flakstad kommune RambergNøytralLofoten186025px|senter|Vestvågøy kommune LeknesNøytralLofoten186525px|senter|Vågan kommune SvolværNøytralLofoten186625px|senter|Hadsel kommune StokmarknesBokmålVesterålen186725px|senter|Bø kommune StraumeNøytralVesterålen186825px|senter|Øksnes kommune MyreNøytralVesterålen187025px|senter|Sortland kommune SortlandNøytralVesterålen187125px|senter|Andøy kommune AndenesNøytralVesterålen187425px|senter|Moskenes kommune ReineNøytralLofoten187525px|senter|Hamarøy kommune20px|Hamarøy kommune HamarøyOppeidNøytralSalten1825px|senter|Nordland BodøNøytralNord-Norge

 Politikk 

 Fylkestinget 2023–2027 
Marianne Dobak Kvensjø (H) ble valgt til fylkesordfører på det konstituerende møtet i fylkestinget i oktober 2023. Eivind Holst (H) ble valgt til fylkesvaraordfører. På samme fylkesting søkte Kvensjø om fritak fra sitt verv for å tre inn i fylkesrådet. Dermed rykket Holst opp som fylkesordfører, mens Linda Helen Haukland (KrF) ble valgt inn som fylkesvaraordfører i hans sted.

 Parti:  Representanter: Arbeiderpartiet  11 Senterpartiet  5 Høyre  11 Fremskrittspartiet  6 Sosialistisk Venstreparti  4 Rødt  3 Miljøpartiet De Grønne1 Venstre  1 Kristelig Folkeparti  1

 Fylkestinget 2019–2023 
Kari Anne Bøkestad Andreassen (Sp) ble valgt til fylkesordfører på det konstituerende møtet i fylkestinget i oktober 2019. Knut Petter Torgersen (Ap) ble valgt til fylkesvaraordfører. I juni 2020 søkte Torgersen om fritak fra sitt verv, og som ny fylkesvaraordfører ble valgt Simon Johnsen (Ap).

 Parti:  Representanter: Arbeiderpartiet  12 Senterpartiet  12 Høyre  7 Fremskrittspartiet  4 Sosialistisk Venstreparti  3 Rødt  3 Miljøpartiet De Grønne2 Venstre  1 Kristelig Folkeparti  1

 Fylkestinget 2015–2019 
Sonja Alice Steen (Ap) var fylkesordfører og Arve Knutsen (KrF) var fylkesvaraordfører i perioden.
miniatyr|venstre|Fylkestinget

 Parti:  Representanter: Arbeiderpartiet  17 Høyre  9 Senterpartiet  5 Fremskrittspartiet  5 Sosialistisk Venstreparti  2 Rødt  2 Venstre  2 Kristelig Folkeparti  2 Miljøpartiet De Grønne1

 Fylkesrådet 2025– 
Nordland fylkeskommune har en parlamentarisk styringsform, der fylkestinget velger et fylkesråd som har den utøvende politiske makten i fylket. 

Etter samarbeidsavtalen inngått mellom Høyre, FrP, Senterpartiet og Venstre i oktober 2023, skulle det gjøres et skifte i flere posisjoner i fylkesrådet ved fylkestinget i oktober 2025. Dette er første gang Nordland har en fylkesrådsleder fra partiet Høyre.

Dagens medlemmer av fylkesrådet:

 Marianne Dobak Kvensjø (H), fylkesrådsleder
 Aina Johanne Nilsen (Sp), nestleder og fylkesråd for finans og organisasjon
 Richard Dagsvik, fylkesråd for samferdsel (kom inn i fylkesrådet for FrP, i stedet for Bjørn Larsen, som ble stortingsrepresentant) 
 Svein Eggesvik (Sp), fylkesråd for næring
 Joakim Sennesvik (H), fylkesråd for utdanning og kompetanse
 Arne Ivar Mikalsen (V), fylkesråd for samfunn, kultur og miljø
 Lise Henriette Rånes (H), fylkesråd for utbygging og eiendom 

 Fylkesrådet 2023–2025 
 Svein Eggesvik (Sp), fylkesrådsleder
 Marianne Dobak Kvensjø (H), fylkesråd for samferdsel (nestleder, tiltrådte 23.10.2023)
 Bjørn Larsen (FrP), fylkesråd for næring
 Joakim Sennesvik (H), fylkesråd for utdanning og kompetanse
 Anette Amalie Åbodsvik Bang (Sp), fylkesråd for finans og organisasjon, tiltrådte under det konstituerende fylkestinget etter at Aina Nilsen (Sp) ble innvilget permisjon fra sin post i fylkesrådet som følge av fødselspermisjon.
 Arne Ivar Mikalsen (V), fylkesråd for samfunn, kultur og miljø
 Lise Henriette Rånes (H), fylkesråd for utbygging og eiendom

 Fylkesrådet 2019–2023 
 Elin Dahlseng Eide (Ap), fylkesrådsleder (tiltrådte 21.02.2023, etter at Remi Solberg gikk av)
 Svein Eggesvik (Sp), finans og organisasjon (nestleder)
 Fredric Persson (Ap), fylkesråd for utdanning og kompetanse
 Monika Sande (Sp), fylkesråd for transport og infrastruktur (etter at Bent-Joacim Bentzen (Sp) ble utnevnt til statssekretær i Forsvarsdepartementet i 2021)
 Linda Helen Haukland (KrF), fylkesråd for plan og næring
 Christian Torset (SV), fylkesråd for kultur, klima og miljø (etter at Kirsti Saxi (SV) ble pensjonist i desember 2021)

 Stortingsrepresentanter 
Nordland har ni stortingsrepresentanter i perioden 2017–2021:
 # Representant Født Bosted Parti Periode Komité Merknad 74 Eirik Sivertsen 1971 Bodø Ap 3. Kommunal- og forvaltningskomiteen  75 Margunn Ebbesen 1962 Brønnøy H 2. Næringskomiteen 76 Willfred Nordlund 1988 Sortland Sp 1. Kommunal- og forvaltningskomiteen 77 Kjell-Børge Freiberg 1971 Hadsel Frp 1. Justiskomiteen Statsråd 2018–2019. Olsen møtte som vara. 78 Åsunn Lyngedal 1968 Narvik Ap 1. Næringskomiteen 79 Jonny Finstad 1966 Vestvågøy H 1. Transport- og kommunikasjonskomiteen 80 Siv Mossleth 1967 Saltdal Sp 1. Transport- og kommunikasjonskomiteen 81 Hanne Dyveke Søttar 1965 Vefsn Frp 1. Utdannings- og forskningskomiteen 82 Mona Fagerås 1972 Vestvågøy SV 1. Utdannings- og forskningskomiteen

Historisk representasjon på Stortinget fra Nordland siden 1973:
 Parti 1973 1977 1981 1985 1989 1993 1997 2001 2005 2009 2013 2017 Sosialistisk Venstreparti Arbeiderpartiet Senterpartiet Kristelig Folkeparti Høyre Fremskrittspartiet Kystpartiet Nordland
 Parti 2021Sosialistisk VenstrepartiArbeiderpartietRødtSenterpartietHøyreFremskrittspartiet Nordland

Steinar Bastesen ble innvalgt på Stortinget for Tverrpolitisk Folkevalgte i 1997, men brøt ut og dannet Kystpartiet i 1999.

 Se også 
 Stortingsvalget 2021 i Nordland

 Partioppslutning 
Historisk prosentvis partioppslutning ved stortingsvalg i Nordland siden 1973:

Fet skrift markerer blokkene (Venstresiden Ap+SV. Sentrum KrF+V+Sp. Høyresiden H+Frp). M = Antall mandater innvalgt på Stortinget.
 Valgår Ap SV Sum M KrF V Sp Sum M H Frp Sum M 1973 1977 1981 1985 1989 1993 1997 2001 2005 2009 2013 20172021
 I 1997 fikk Tverrpolitisk Folkevalgte 6,2 % av stemmene i fylket og 1 mandat på Stortinget (Steinar Bastesen).
 I 2001 fikk Kystpartiet 10,9 % av stemmene i fylket og 1 mandat på Stortinget (Steinar Bastesen).

 Kultur 
I perioden 1993–1998 gjennomførte Nordland fylkeskommune prosjektet Skulpturlandskap Nordland. Vega-øyene står på UNESCOs liste over verdens kulturarv.

Den 16. juni 2007 åpnet Petter Dass-museet på Alstahaug. Museumsbygningen er tegnet av Snøhetta Arkitekter AS.

 Fylkesvåpen 
Nordland fylkesting vedtok 4. desember 1963 hvordan fylkesvåpenet for Nordland skulle være. Nordlands våpen er fastsatt ved kronprinsregentens resolusjon 15. januar 1965, hvor beskrivelsen er slik: "På gull bunn en svart båt med mast og råseil". Båten er den tradisjonelle nordlandsbåten, men etter heraldikkens regler kan ikke "lokalt bestemte typer" brukes i den formelle beskrivelsen. Fylkesvåpenet ble tegnet av førstearkivar ved Riksarkivet, Hallvard Trætteberg.

 Internasjonalt samarbeid 
Nordland fylkeskommune har samarbeidsavtale med regioner i flere land:
 Leningrad oblast, Russland, fra 1987 (inaktivt fra 2022)
 Marche-regionen, Italia, fra 2010
 Zhejiang-provinsen, Kina, fra 2010
 Veneto, Italia, fra 2015
 Nedre Schlesien, Polen, fra 2024

Nordland fylkeskommune deltar i det multilaterale Barentssamarbeidet, som omfatter 13 regioner i Norge, Sverige, Finland og Russland – Barentsregionen. Og i det nordiske samarbeidet på Nordkalotten.

Nordland fylkeskommune er medeier i Nord-Norges europakontor i Brussel, sammen med Troms og Finnmark fylkeskommuner. Kontoret skal fremme nordnorske interesser i en europeisk kontekst.

 Se også 
 Nordlands amt
 Liste over fylkesmenn i Nordland
 Liste over fylkesrådsledere i Nordland
 Fylkesrådet i Nordland
 Liste over naturreservater i Nordland
 Distrikter i Norge
 Hålogaland
 Fylkestingsvalg i Nordland
 Nord-Norge
 Nordlands fylkesvåpen

 Fotnoter 

 Referanser 

 Litteratur 
 Tollefsrud, J.; Tjørve, E.; Hermansen, P.: Perler i Norsk Natur – En Veiviser. Aschehoug, 1991.
 Moen, A. 1998. Nasjonalatlas for Norge: Vegetasjon. Statens kartverk, Hønefoss.
 Meteorologisk institutt.
 Nordland fylkeskommune

 I serien Nordlands historie
 Eirin Holberg Håløygriket : Nordland historie 1 – før 1600 i serien Nordlands historie bind 1 Fagbokforlaget, 2015 ISBN 9788245018301
 Alan Hutchinson I amtmandens dager : Nordlands historie 2 – 1600–1900 i serien Nordlands historie bind 2 Fagbokforlaget, 2015 ISBN 9788245018318
 Harald Rinde Det moderne fylket : Nordlands historie 3 – etter 1900 i serien Nordlands historie bind 3 Fagbokforlaget, 2015 ISBN 9788245018325

 Eksterne lenker 

 Nordland fylkeskommune
 Fylkesmannen i Nordland
 Skulpturlandskap Nordland
 Ruteinformasjon 
 NRK Nordlands fylkesleksikon 
 Nasjonalbibliotekets photochromer fra Nordland


Kategori:Valgdistrikter ved Stortingsvalg